UBERA ARANZETA (EH Bildu, 2013-10-03):
Egunero, egunero hartzen ditugu erabakiak. Eta egunero hartzen ditugun erabakiekin, Roncal andrea, eredu bat eraikitzen dugu.
Eta gaur hartu den hemen berriro ere erabakiarekin bakarrik kolektibo batzuek konpentsatzearekin, osasun sistema eredu bat bultzatzen ari gara.
Eta lehen zuk hitz egin diguzu torpedoetaz, Madriletik datorren torpedoetaz. Baina hemen, ahalbideratzen dutenak torpedo horiek para que den en el blanco, zarete zuek. Sois vosotros, el PSOE y el PNV los que posibilitan que los torpedos den en el blanco. Y ese blanco son los derechos de todas las personas, es el sistema público, de calidad, universal y equitativo y es lo que estáis desmantelando.
Hemen erraza da esatea "Madriletik inposatzen digute". Ez, Madrilek proposatzen du baina erabakiak hemen hartzen dira. Eta gaur hemen erabaki bat hartu da. Eta galdera da: Kolektibo batzuei posible baldin bada, zergatik ez herritar guztiei? Zergatik ez botiken berrordainketa hau indargabetu eta zergatik bai berrordainketa ospitalarioa bertan behera utzi?
Gero zer etorriko da? Zer erreforma etorriko da? Osasun arloan, seguruen erreforma bat etorriko da osasunarekin negozioari ateak guztiz parez-pare irekitzeko? Hori da gero etorriko zaiguna?
Hemen ez duena balio da esatea ez gaudela ados baina gero betetzea. Hemen ez du balio ez gaudela ados esatea errefusatzen ditugula neurri hauek eta gero legeen atzean eta Madrilen atzean ezkutatzea. Legeak legebiltzarretan, parlamentuetan egiten dira eta guk egiten ditugu eta herritarren eskubideak babesteko ez dauden legeak zertarako daude? Zertarako daude?
Interes ekonomikoak batzuen interesak defendatzeko egin behar ditugu guk legeak? Guri bide horretan ez gaituzue aurkituko, ez gaituzue aurkituko. Gu prest gaude elkarlanerako baina hainbeste aldarrikatzen dugu osasun sistema publiko ekitatibo unibertsal kalitatezkoa defendatzeko. Eta gaurko erabakiarekin, Roncal andrea, unibertsaltasuna urratu egiten da, ekitatea urratu egiten da.
Non geratzen da kalitatea eta non geratzen da publikoa? Norantz goaz? Esango didazue? Eta hor ikusten da azkenean konpartitzen duzuela Rajoyren eredua, konpartitzen duzuela eta ez daukazuela arazorik Rajoyren eredua hemen mimetikoki aurrera eramateko eta garatzeko. Hori da ikusten ari garena ez diogulako aurre egiten torpedo horiei. Ez diegu aurre egiten, atea irekitzen diegu. Zer gehiago?
Eta hemen ikusten dena da ba saiatzen gara hartzen diren eta hartzen goazen erabaki horiek mozorrotzen herritarrok ulertuko ez bagenu bezala gauza hauek zertaz doazen. Hezkuntza anbiguo bat erabakitzen, ez gaude ados, errefusatzen dugu baina orduan konpentsatzen dugu baina bitartean ateak irekitzen dizkiegu.
Baina herritarrak ez dira inozoak. Egunero behintzat osasun sistema publikoaren erabiltzaileak garenok egunero sufritzen ditugu neurri hauen ondorioak. Guztiok dakigu orain botikara goazenean lehen kostu txikiagoa zeukaten botikek orain zenbat kostatzen dute? Guztiok dakigu, guztiok dakigu orain pertsona guztiek osasun arreta jasotzeko ez dutela eskubide berbera.
Orduan, iruditzen zait hemen gertatzen ari dena da eta tristeena da kategoria desberdinetako herritarrak sortzen ari garela: Lehen mailako herritarrak eta bigarren mailako herritarrak.
Eta errepikatzen dut. Gu ez gaude kontra eta oso ondo iruditzen zaigu ba kolektibo ahulenak babestea, noski baietz baina gainerako herritarrak ere. Eta gaur onartzen den proposamenak erakusten du posible dela.
Orduan, zergatik ez? Sos batzuk aurrezteko? Baina gero esaten dugu aurrezten dugun sosekin egingo dugula osasun sistema indartu. Nola indartu? Nola indartu deuseztatzen ari garen sistema bat? Nola indartzen da? Norbaitek esplikatu beharko dit hori nola egiten den.
Eskerrik asko.